| "Billionaire"Travie McCoy featuring Bruno Mars |
| --- |
| Singlen "Billionaire" kansikuva |
| Singlen tiedot |
|  Albumilta | *Lazarus* |
|  Äänitetty  | 2009 |
|  Julkaistu | 9. maaliskuuta 2010 |
|  Tuottaja(t) | The Smeezingtons |
|  Tyylilaji | hip hop, reggae fusion, ska punk |
|  Kesto | 03.31 |
|  Levy-yhtiö | Fueled By Ramen |
| Travie McCoyn muut singlet |
| "Differently"2009 | "Billionaire"2010 | "Need You"2010 |
| Bruno Marsin muut julkaisut |
| "Nothin’ on You"2010 | "Billionaire"2010 | "Just the Way You Are"2010 |

"**Billionaire**" on yhdysvaltalaisen laulajan Travie McCoy ensimmäinen single, ja sillä esiintyy myös Bruno Mars. Se on McCoyn debyyttistudioalbumin *Lazarus* ensimmäinen single. Kappaleen tuotti The Smeezingtons, johon kuuluvat Mars, Philip Lawrence ja Ari Levine. Kappaleen sanoituksissa McCoy kuvittelee, mitä tapahtuisi jos hänestä tulisi miljardööri, viitaten kaikkeen hyvään mitä hän tekisi rahoillaan toisille yhdistettynä haluunsa olla *Forbesin* kannessa "hymyilemässä yhdessä Oprahin ja kuningattaren kanssa". Heinäkuuhun 2011 mennessä kappaletta on myyty 3 000 000 kappaletta, ja se on näin ollen Marsin kolmas kolme miljoonaa kappaletta myynyt single.

Tausta
------

Kesällä 2009 The Smeezingtons (Bruno Mars, Philip Lawrence ja Ari Levine) varattiin viikoksi kirjoittamaan kappale Lupe Fiascolle, B.o.B:ille ja Travie McCoylle. Viikon päätteeksi ryhmä oli luonut demoversion kappaleesta "Billionaire". B.o.B:n kappale "Nothin' on You" laadittiin myös tässä vaiheessa. McCoy liittyi myöhemmin The Smeezingtonsin seuraan studioon viimeistelemään kappaletta. Kappaleen radioversiossa sana *fucking* on korvattu sanalla *freaking* ja se on kestoltaan 3:06 pitkä alkuperäisen 3:30 sijaan.

Musiikkivideo
-------------

Musiikkivideo kuvattiin Los Angelesissa Kalifornian osavaltiossa ja se esitettiin ensimmäisen kerran MtvU:lla 6. toukokuuta 2010. Videon alussa Mars istuu rannalla kaiteella ja laulaa alkusäettä. Kohtaus vaihtuu McCoyhyn, joka ajaa minia ja räppää Mars kyydissään. Videon kuluessa McCoy auttaa neljää ihmistä ja yhtä suurta ryhmää lopussa. Ensimmäiseksi hän ostaa rullalaudan miehelle, joka rikkoi omansa kahtia; toiseksi hän ostaa tuntemattoman, aloittelevan artistin CD:n; kolmanneksi hän jättää autonsa ja antaa sen avaimet teinille, joka yrittää lifatata New Yorkiin ja neljänneksi hän antaa graffitien maalajalle lisää spraymaalia tämän oman loputtua. Lopussa video siirtyy takaisin rannalle, jossa juhlijoilta on loppumassa olut, jota kuitenkin McCoy ja Mars tuovat lisää. Fall Out Boy -yhtyeen Pete Wentz voidaan myös nähdä videolla McCoyn skootterin takaosassa.

Glee-versio
-----------

Kappaleesta tehtiin cover-versio *Glee*-televisiosarjan toisen tuotantokauden avausjaksoon. Sen lauloivat Chord Overstreet, Cory Monteith, Harry Shum, Jr. Kevin McHale ja Mark Salling. Kappale nousi sijalle 28 yhdysvaltain *Billboard* Hot 100 -listalla.

### Listasijoitukset

| Lista (2010) | Parassijoitus |
| --- | --- |
| BR *Billboard* Hot 100 Airplay | 3 |

Listasijoitukset
----------------

| Lista (2010/2011) | Parassijoitus |
| --- | --- |
|  Alankomaat (Dutch Top 40) | 1 |
|  Australia (ARIA) | 5 |
|  Belgia (Ultratop 50 Flanders) | 18 |
|  Brasilia (*Billboard* Hot 100) | 93 |
| Euroopan unionin lippu Eurooppa (European Hot 100) | 9 |
|  Irlanti (IRMA) | 2 |
|  Iso-Britannia (Britannian singlelista) | 3 |
|  Iso-Britannia (UK R&B Chart) | 1 |
|  Itävalta (Ö3 Austria Top 75) | 11 |
|  Kanada (Canadian Hot 100) | 12 |
|  Norja (VG-lista) | 11 |
|  Puola (ZPAV) | 2 |
|  Romania (Romanian Top 100) | 8 |
|  Ruotsi (Sverigetopplistan) | 17 |
|  Saksa (Media Control AG) | 16 |
|  Saksa (Saksan latauslista) | 8 |
|  Suomi (Suomen virallinen latauslista) | 28 |
|  Sveitsi (Schweizer Hitparade) | 14 |
|  Tanska (Tracklisten) | 8 |
|  Unkari (Rádiós Top 40) | 5 |
|  Uusi-Seelanti (RIANZ) | 2 |
|  Yhdysvallat (*Billboard* Hot 100) | 4 |
|  Yhdysvallat (*Billboard* Pop Songs) | 3 |
|  Yhdysvallat (*Billboard* Rap Songs) | 9 |
|  Yhdysvallat (*Billboard* Hot R&B/Hip-Hop Songs) | 76 |
|  Yhdysvallat (*Billboard* Adult Pop Songs) | 33 |
|  Yhdysvallat (*Billboard* Latin Pop Songs) | 15 |

Lähteet
-------

1. ↑  Billionaire (feat. Bruno Mars) - Single by Travie McCoy - Download Billionaire (feat. Bruno Mars) - Single on iTunes *itunes.apple.com*.  9.3.2010. Viitattu 9.8.2011. (englanniksi)
2. ↑  Billionaire Songfacts *songfacts.com*. Viitattu 9.8.2011. (englanniksi)
3. ↑  Week Ending July 17, 2011. Songs: Demi's Breakthrough *new.music.yahoo.com*.  20.7.2011. Viitattu 9.8.2011. (englanniksi)
4. 1 2 3  Interview with Aaron Bay-Schuck *HitQuarters*.  13.12.2010. Viitattu 9.8.2011. (englanniksi)
5. ↑  "Brasil Hot 100 Airplay" (portugaliksi). Billboard Brasil (Brazil: bpp) (2): 84. Agosto de 2010. ISSN 977-217605400-2
6. ↑  Travie Mccoy Feat. Bruno Mars - Billionaire *latauslista.fi*. Viitattu 10.8.2011. [vanhentunut linkki]

Aiheesta muualla
----------------

* Musiikkivideo yhteisöpalvelu YouTubessa